เรากินยาคุมมา 1 แผง แต่ยังเฉยๆอยู่เลย ไม่เห็นเหมือนที่คนอื่นบอกว่า จะอ้วน จะปวดท้องอะไรเลย เอาไปคุยกับเพื่อน เพื่อนก็บอกดีแล้วที่ไม่แพ้เพราะหลายคนแพ้ เราเลยสงสัยว่า อาการแบบไหนคือ อาการคนที่แพ้ยาคุม ใช่ที่พอกินแล้วอ้วน ปวดท้อง อย่างที่เราเข้าใจมั้ย แล้วถ้าแพ้ยาคุม ต้องกินกี่แผงถึงจะรู้คะ คือ เรากลัวแพ้ขึ้นมาแล้วเปลี่ยนยากินไม่ทันค่ะ กลัวมันเป็นอันตรายทีหลังเหมือนกัน
สวัสดีค่ะ การทานยาคุมกำเนิดอาจทำให้เกิดผลข้างเคียงต่างๆ ได้ (หรือบางคนอาจเรียกว่าอาการแพ้) เช่นปวดหัว เวียนหัว คลื่นไส้ อาเจียน เจ็บหน้าอก อารมณ์แปรปรวน เป็นต้น ซึ่งมักจะเป็นในช่วง 2-3 เดือนแรก หลังจากนั้น อาการจะค่อยๆ ดีขึ้นอาการต่างๆ เหล่านี้ ไม่จำเป็นต้องเกิดขึ้นในทุกรายที่ทานยา บางรายอาจไม่เกิดอาการอะไรขึ้นเลยก็ได้ ทั้งนี้ยังขึ้นอยู่กับแค่ละยี่ห้อของยาคุมกำเนิดด้วยดังนั้น หากทานแล้วไม่มีอาการอะไรเกิดขึ้นในช่วงแรกของการทานยา ก็มักจะไม่มีอาการใดๆ ค่ะ และสามารถทานยาคุมกำเนิดต่อเนื่องไปได้เรื่อยๆ หากยังต้องการที่จะคุมกำเนิดต่อไปค่ะแต่หากมีโรคประจำตัว เช่น ความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกและมะเร็งที่รังไข่ เนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ เป็นต้น ไม่ควรทานยาคุมกำเนิดค่ะ